CELEX: 62009TN0446
Language: sk
Date: 2009-11-09 00:00:00
Title: Vec T-446/09: Žaloba podaná 9. novembra 2009 — Escola Superior Agrária de Coimbra/Komisia

13.2.2010   
            
            
               SK
            
            
               Úradný vestník Európskej únie
            
            
               C 37/39
            
         Žaloba podaná 9. novembra 2009 — Escola Superior Agrária de Coimbra/Komisia
   (Vec T-446/09)
   2010/C 37/54
   Jazyk konania: portugalčina
   
      Účastníci konania
   
   
      Žalobkyňa: Escola Superior Agrária de Coimbra (Bencanta, Portugalsko) (v zastúpení: J. Pais do Amaral, advokát)
   
      Žalovaná: Komisia Európskych spoločenstiev
   
      Návrhy žalobkyne
   
   
               —
            
            
               zrušiť rozhodnutie Komisie D(2009) 224268 z 9. septembra 2009,
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   Nedostatok odôvodnenia, pokiaľ ide o požiadavku vrátenia sumy uvedenej v bode 8 listu z 12. augusta 2009.
   Porušenie bodov 21.2 a 22 administratívnych rámcových ustanovení, pokiaľ ide o ďalšie sumy, keďže existoval záznam o čase, ktorý jednotliví účastníci venovali projektu, s určením osoby, ktorá na projekte pracovala a s uvedením odpracovaného časového úseku, pričom takto zaznamenaný čas je skutočný.
   Nesprávne posúdenie skutkových okolností, pretože správne orgány môžu konať iba vtedy, keď sú skutočnosti pravdivé, pričom samotná pochybnosť správnych orgánov o tom, či čas zaznamenaný na timesheets bol alebo nebol naozaj odpracovaný, nepostačuje, keďže dôkazné bremeno prináleží Komisii.
   Nesprávne posúdenie podkladov, keďže neexistuje žiadna písomne stanovená povinnosť prijať určitý typ systému zaznamenávania odpracovaného času, ktorý by bol presnejší, ako zaznamenávanie na timesheets. Počas plnenia zmluvy a keď už nie je možné zmeniť pôvodný legitímny postup zaznamenávania času odpracovaného na projekte, konkrétne prostredníctvom timesheets, Komisia nemôže legitímne požadovať viac, ako to, čo bolo predtým dohodnuté v zmluve. Okrem toho požiadavka fotografického zaznamenávania času odpracovaného na projekte je neproporcionálna.
   Napadnutý akt porušuje zásady konania v dobrej viere, legitímnej dôvery, transparentnosti, proporcionality, rozumnej miery a riadnej správy vecí verejných., pretože pravidlá zaznamenávania času sú nové, čo taktiež potvrdzuje skutočnosť, že tieto normy boli explicitne a jasne stanovené v predchádzajúcich verziách predmetného programu.
   Nesprávne posúdenie skutkových okolností, pokiaľ ide o rozsah a obsah vrátenia súm, ktoré požaduje Komisia, pretože táto požiadavka je neprimeraná rozsahu a povahe údajných nezrovnalostí, pretože nebolo možné dosiahnuť výsledky, ktoré sa odrážajú v umiestnení na približne desiatom mieste zo skoro 200 projektov bez toho, aby bolo na projekte odpracované zjavne väčšie množstvo času, ako predstavuje suma, ktorá bola skutočne vyplatená (potom, ako bola odpočítaná suma, ktorej vrátenie sa požaduje).